Diari Oficial de la Generalitat Valenciana


Sumari del DOGV 5440, del 31-01-2007 (2007/991)

RESOLUCIÓ de 8 de gener del 2007, de la Direcció General de Treball i Seguretat Laboral, per la qual s'ordena el dipòsit de l'acord subscrit per la CS CC OO-PV i la UGT-PV, que designa àrbitre en matèria electoral la senyora Carmen Agut García.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5440

Data del DOGV
:   31-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/991


Data del document
:   08-01-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * eleccions sindicals
    * interlocutor social
    * sindicat

Per Resolució de data 14 de març del 2005 d'esta Direcció General (DOGV 14-04-2005) es va acordar publicar l'acord de designació d'àrbitres en matèria electoral realitzat per les organitzacions sindicals més representatives de la Comunitat Valenciana per al període 2005-2010.  
Per mitjà d'escrit registrat en data 23 d'octubre del 2006, la senyora Maria José Mateu Carruana va presentar la seua dimissió com a àrbitre designat per a la província de Castelló.  
Una vegada comunicada esta dimissió a les organitzacions sindicals més representatives, en data 4 de desembre del 2006 es va presentar davant de la Direcció General de Treball i Seguretat Laboral l'Acord subscrit en data 29 de novembre del 2006 per les organitzacions sindicals Confederació Sindical de Comissions Obreres del País Valencià i Unió General de Treballadors del País Valencià pel qual procedien a designar àrbitre en matèria electoral i en l'àmbit de la província de Castelló, en substitució de la dimitida, la senyora Carmen Agut García, qui en data 3 de gener del 2007 va acceptar esta designació.  
Vist l'acord anterior i en haver-se seguit el procediment per a la designació d'àrbitres previst en els articles 76.3 de l'Estatut dels Treballadors -aprovat per RDL 1/1995, de 24 de març- i 28.3 de la Llei 9/1987, de 12 de juny, d'òrgans de representació, determinació de les condicions de treball i participació del personal al servici de les administracions públiques (segons redacció que en fa la Llei 18/1994, de 30 de juny), així com en els articles 31 del Reglament d'eleccions a òrgans de representació dels treballadors en l'empresa -aprovat per RD 1844/1994, de 9 de setembre- i 26 del Reglament d'eleccions als òrgans de representació del personal al servici de l'administració General de l'Estat -aprovat per RD 1846/1994,de 9 de setembre- fent ús de les facultats que em conferix el Reial Decret 4106/1982 de 29 de desembre, de transferència de funcions i servicis de l'administració de l'Estat a la Generalitat Valenciana, el Decret 112/2003 d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació (DOGV 4.543 de 14-07-2003) i l'article 5 de l'Ordre de 13 de setembre de 1994 de l'extingida Conselleria de Treball i Assumptes Socials (DOGV núm. 2358 de 03-10-94) per la qual es van establir les Oficines Públiques de Registre d'Actes d'Eleccions Sindicals a la Comunitat Valenciana, resolc  
Primer  
Ordenar el dipòsit en l'Oficina Pública Autonòmica de Registre d'Actes d'Eleccions Sindicals de l'acord de 29 de novembre del 2006 pel qual es designa àrbitre en matèria d'eleccions sindicals per a la província de Castelló la senyora Carmen Agut García.  
Segon  
Notificar la present resolució a les organitzacions sindicals firmants dels acords i a la designada.  
Tercer  
Disposar la publicació en el Diari Oficial de la Comunitat Valenciana de la designació d'àrbitre.  
València, 7 de gener de 2007.- El director general de Treball i Seguretat Laboral: Román Ceballos Sancho.